ইউক্ৰেইনত যুদ্ধৰ উৎকণ্ঠা, উদ্বিগ্নতাৰ মাজত সময় পাৰ কৰিছে দেশখনত থকা ভাৰতীয় ছাত্ৰ-ছাত্ৰী তথা নাগৰিকসকলে। কেনেকৈ ইউক্ৰেইনৰ পৰা তেওঁলোক নিজৰ দেশলৈ উভতি আহিব? এনে বহু চিন্তাৰ মাজতে ভাৰতৰ বৈদেশিক মন্ত্ৰ্যালয়ৰ পৰা কিছু আশা জগাই তোলা হৈছে।
বৈদেশিক মন্ত্ৰ্যালয়ৰ সচিব হৰ্ষ ভি শ্ৰীংলাই ইউক্ৰেইনৰ পৰিস্থিতিক লৈ ভাৰতৰ স্থিতিৰ কথা জনাইছে।
সূত্ৰসমূহৰ মতে ইউক্ৰেইনত প্ৰায় ২০ হাজাৰ ভাৰতীয় লোক আৱদ্ধ হৈ আছে। বৈদেশিক মন্ত্ৰ্যালয়ে স্পষ্ট কৰি দিছে যে তাত থকা ভাৰতীয়সকলৰ সুৰক্ষা নিশ্চিত কৰা হ'ব।
পৰিস্থিতি অতি জটিল আৰু ক্ষিপ্ৰতাৰে পৰিৱৰ্তন হৈ আছে। যোৱা কেইদিনত চাৰি হাজাৰ ভাৰতীয়ক ইউক্ৰেইনৰ পৰা উলিয়াই অনা হৈছে। নিয়ন্ত্ৰণ কক্ষলৈ ৯৮০টা ফোন আৰু ৮৫০টা ই-মেইল আহিছে।
প্ৰধানমন্ত্ৰীয়ে জানিবলৈ দিছে যে ভাৰতীয় ছাত্ৰ-ছাত্ৰী তথা ভাৰতীয় নাগৰিকসকলৰ সুৰক্ষাৰ বিষয়টো ভাৰতৰ বাবে অগ্ৰাধিকাৰ লাভ কৰিছে।
কীয়েভৰ পৰা সুৰক্ষিত স্থানলৈ ভাৰতীয়সকলক স্থানান্তৰ কৰা হৈছে।
প্ৰয়োজন অনুসৰি বিমানেৰে ভাৰতীয়সকলক স্থানান্তৰ কৰা সম্পৰ্কতো প্ৰতিৰক্ষা মন্ত্ৰ্যালয়ৰ সৈতে যোগাযোগ কৰা হৈছে।
এমাহ পূর্বৰে পৰাই ইউক্ৰেইনত থকা ভাৰতীয়সকলৰ অনলাইন পঞ্জীয়ন হৈছে।
ইউক্ৰেইনত থকা ভাৰতীয় দূতাবাস অতি সক্ৰিয় হৈ পৰিছে। তাত দেশখনৰ বিশ্ববিদ্যালয়সমূহৰ সৈতেও যোগাযোগ ৰক্ষা কৰা হৈছে।
ইউক্ৰেইনৰ সকলো বিশ্ববিদ্যালয়কে অনলাইন শ্ৰেণী আৰম্ভ কৰাৰ বিষয়ে অনুৰোধ কৰা হৈছে।
ৰাছিয়াৰ ওপৰত আমেৰিকা, ব্ৰিটেইন, জাপানকে ধৰি কিছুমান দেশে নিষেধাজ্ঞা জাৰি কৰিছে। ভাৰতে এই সমগ্ৰ বিষয়টোৰ দেশৰ ওপৰত কি প্ৰভাৱ পেলাব পাৰে তালৈ দৃষ্টি ৰাখিছে।
ভাৰতৰ বিদেশ মন্ত্ৰীয়ে পোলেণ্ড, ৰোমানিয়া, শ্ল'ভাকিয়া, হাংগেৰীৰ বিদেশমন্ত্ৰীৰ সৈতে কথা পাতিছে।
ইপিনে, বৈদেশিক মন্ত্ৰ্যালয়ে ইউক্ৰেইনত থকা ভাৰতীয়সকলক তথ্য আগবঢ়োৱা তথা সহায় কৰাৰ বাবে এটা নিয়ন্ত্ৰণ কক্ষ স্থাপন কৰিছে।
Please spread the word.
A Control Room has been set up at the Ministry of External Affairs to provide information and assistance to our people in Ukraine. Contact:
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
